《九日偕成均同官北山登高二首》
宋代·喻良能

轻霞朝日两微茫，沙路骎骎十里强。
照水有情枫叶赤，倚崖无数菊花黄。
兴酣争举凌云笔，醉熟重浮滟海觞。
明日蝶愁人亦懒，未须归去苦匆忙。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。